Харолд 220518

 **Исаның айтқанының рас екенін қалай білуге болады?**

 Киелі кітаптағы Жаңа өсиеттің алғашқы төрт кітабы Исаның ілімдеріне толы. Исаның жер бетінде айтқанының рас екенін білгіңіз келе ме? Мұны қалай білуге болатынын Исаның Өзі айтты. Ол: «Соның еркін орындағысы келген әркім осы ілім Құдайдан ба, әлде Мен өз бетіммен сөйлеп тұрмын ба, соны білетін болады», - деді. Сіз бұл сөздерді Жаңа өсиеттің төртінші кітабынан — Жохан кітабының жетінші тарауынан таба аласыз (Жохан 7:17).

 Өте қарапайым естіледі, солай емес пе? Егер сіз Құдайдың еркін орындағыңыз келсе, Исаның айтқандары шынымен Құдайдан екенін білетін боласыз. Жарайды, енді бұның өмірде қалай орын алатынын көрейік. Сіз Киелі кітаптың жақсы кітап екенін естідіңіз. Бірақ сіз бұл шынымен рас па деп ойлап жүрген шығарсыз. Онда өзіңізге бір сұрақ қойыңыз: «Мен өз өмірімде Құдайдың еркін орындағым келеді ме? Мен шынымен Киелі кітаптың шындық екенін білуге, ол мені қайда жетелесе де, Құдайдың еркін орындауға дайынмын ба?»

 Егер бұл сұрақтарға "ия" деп жауап берсеңіз, онда Киелі кітапта Жохан жазған Ізгі хабарды ашып, соны оқып бастаңыз. Оқыған сайын, өз жүргеніңізде шындықты іздеп жатқаныңызды есте сақтаңыз, сонда Иса Өз сөзі арқылы Өзін сізге ашатын болады.

 Егер сіз әлі Иса Мәсіхке сенуші болмасаңыз, және әлі де ізденіп жатсаңыз, мен сізді Иса ұсынған нәрсені орындауға шақырамын. Оны кейінге қалдырмаңыз. Киелі кітабыңыздың бетінен шаңын тазалап, бүгін бастаңыз.

 Юн есімді қытайлық атақты бағушы былай деді: «Сіз Киелі кітап арқылы өзгеруге дайын болмайыңызша, сол жердегі сөздерді ешқашан толығымен түсіне алмайсыз». Осыны ескере отырып, өзіңізден: «Мен шынымен дайынмын ба?» деп сұраңыз. Егер дайын болсаңыз, сіз өміріңіздегі ең үлкен, қызықты саяхатқа аттанғалы тұрсыз.